జైలు లో ఖైదీల కోసం ఏటీఎం
Homeజాతీయ వార్తలుజైలు లో ఖైదీల కోసం ఏటీఎం
పూర్నియా (బీహార్): బీహార్‌లోని పూర్నియా సెంట్రల్ జైలులో మొట్టమొదటిసారి ఖైదీలు వారి రోజువారీ అవసరాల కోసం డబ్బును ఉపసంహరించుకోవడానికి జైలు ప్రాంగణంలో ఏటీఎం (ఆటోమేటెడ్ టెల్లర్ మెషిన్) ఏర్పాటు చేశారు. జైలు గేటు వద్ద ఖైదీలు, వారి కుటుంబసభ్యులు, స్నేహితులు డబ్బును డ్రా చేసుకునేందుకు జైలులోపల ఏటీఎం ఏర్పాటు చేశామని పూర్నియా జైలు సూపరింటెండెంట్ జితేంద్రకుమార్ చెప్పారు. పూర్నియా జైలులో 750 మంది ఖైదీలుండగా వారిలో 600 మంది ఖైదీలకు బ్యాంకులో ఖాతాలున్నాయి. వీరిలో 400మందికి ఏటీఎం కార్డులను జారీ చేశామని, మిగిలిన వారికి కూడా ఏటీఎంకార్డులు త్వరలో జారీ చేస్తామని బ్యాంకు అధికారులు చెప్పారు. జైలులోని ఖైదీలకు 4 నుంచి 8 గంటల పనికి రోజుకు 52 రూపాయల నుంచి 103 రూపాయల దాకా వేతనం చెల్లిస్తున్నారు. జైలులోని చిన్న, కుటీర పరిశ్రమల్లో పనిచేసిన ఖైదీలకు వేతనాలను వారి బ్యాంకు ఖాతాల్లో జమ చేస్తున్నారు. ఖైదీలు జైలులో ఫేస్ మాస్కులు తయారు చేస్తున్నారు. జైలు మాన్యువల్ ప్రకారం ఒక్కో ఖైదీ 500రూపాయల నగదును డ్రా చేసి ఉంచుకునేందుకు అనుమతి ఉంది. ఖైదీలు వారి వేతనాల డబ్బు నుంచి సబ్బులు, హెయిర్ ఆయిల్, తినేందుకు చిరుతిళ్ల కొనుగోలుకు ఉపయోగించుకోవచ్చని జైలు అధికారులు చెప్పారు.
jailu loo khaideela kosam atm
Homejaateeya vaartalujailu loo khaideela kosam atm
purnia (beehar): beehaarloni purnia central jailulo mottamodatisaari khaideelu vaari rojuwari avasaraala kosam dabbunu upasamharinchukovadaaniki jailu praamganamlo atm (automated teller meshin) erpaatu chesaru. jailu getu vadda khaideelu, vaari kutumbasabhyulu, snehitulu dabbunu dra chesukunenduku jailulopala atm erpaatu chesamani purnia jailu superintendent jitendrakumar cheppaaru. purnia jailulo 750 mandi khaidilundagaa vaarilo 600 mandi khaideelaku byaankulo khatalunnayi. veerilo 400mandiki atm kaardulanu jaarii chesamani, migilina vaariki kuudaa atmcordulu twaralo jaarii chestamani byaanku adhikaarulu cheppaaru. jailulooni khaideelaku 4 nunchi 8 gantala paniki rojuku 52 roopaayala nunchi 103 roopaayala daka vetanam chellistunnaru. jailulooni chinna, kutira parisramallo panichesina khaideelaku vetanaalanu vaari byaanku khaataallo jama chestunnaru. khaideelu jailulo fays maaskulu tayaaru chestunnaru. jailu manuval prakaaram okko khaidi 500roopaayala nagadunu dra chesi unchukunenduku anumati undi. khaideelu vaari vetanaala dabbu nunchi sabbulu, hair aayil, tinenduku chirutilla konugoluku upayoginchukovachani jailu adhikaarulu cheppaaru.